বিষয়টির সত্যতা নিশ্চিত করেছেন চকরিয়া উপজেলা কৃষি কর্মকর্তা মো. আতিক উল্লাহ। তিনি বলেন, ‘উপজেলার ২০জন ডিলারের অনুকূলে গত জানুয়ারি মাসে ১২শ’ মেট্রিক টন ও ফেব্রুয়ারি মাসে ১১শ’ ৫০ মেট্রিক টন ইউরিয়া সার বরাদ্দ দেয়া হয়। অনুমতিপত্র সংগ্রহের পর ইতোমধ্যে সংশ্লিষ্ট ডিলাররা চট্টগ্রামের আনোয়ারাস্থ বিসিআইসির সরকারি গুদাম থেকে এসব ইউরিয়া সার উত্তোলন করেছেন।’ তিনি আরও বলেন, ‘জানুয়ারি মাসে উত্তোলনের পর ডিলাররা সংশ্লিষ্ট ইউনিয়নের খুচরা বিক্রেতাদের মাধ্যমে এবং নিজেদের প্রতিষ্ঠান থেকে কৃষকের মাঝে বেশিরভাগ বিক্রি করে দিয়েছেন। কিন্তু ফেব্রুয়ারি মাসে চকরিয়া উপজেলার সার ডিলার মেসার্স জহির অ্যান্ড সন্স নামের একটি প্রতিষ্ঠানের কর্মকর্তারা সন্দেহজনক মনে হওয়ায় উত্তোলনকৃত ইউরিয়া সারের বস্তা পরিমাপ করেন। তাতে দেখা যায় একটি বস্তায় পাঁচ থেকে সাত কেজি সার কম রয়েছে।’